Eakatele päevakeskus, pansionaat | Viimsi vald
Rannapere Pansionaat
Aadress: Kesk tee 1, Haabneeme, Viimsi vald
Telefon: 606 4084
Ülemõde: 606 4081
Kodulehekülg: http://www.rannapere.ee/
Rannapere Pansionaat avas oma uksed 1974 aasta 18. detsembril kuuludes tol ajal Kirovi nimelisele näidiskalurikolhoosile. Hoone on projekteerinud tuntud arhitekt Rein Weber. Tänaseks on pansionaadist arenenud sotsiaalkeskus, millel on täita oluline roll Viimsi valla sotsiaalvaldkonnas.
Igal pansionaadi elanikul on omaette väike korter, kus on lisaks elutoale esik, duširuum koos tualetiga ja rõdu, millelt on väljapääs otse õue. Kõik toad on ühendatud kaabeltelevisiooni võrguga ning samuti on võimalus saada interneti- ning telefoniühendus.
Rannaperes on oma koduköök, söögisaal koos kaminaga ja eraldi ruum pidupäevade tähistamiseks.
Hooldusele võib tulla lühemaks või pikemaks ajaperioodiks. Pansionaat võib olla kliendile nii ajutiseks kui ka jätkuvaks lahenduseks hooldusprobleemide korral. Pansionaat pakub väärikat ja turvalist keskkonda eakale inimesele, kelle igapäevane toimetulek on oluliselt halvenenud, kellel puuduvad jõuvarud iseseisvaks liikumiseks ja enda eest hoolitsemiseks.
Klienti toetatakse ja motiveeritakse tegema enda jaoks niipalju ise, kui ta suudab, et säilitada igapäevaseid toimetulekuoskusi. Eaka inimese eest hoolitsevad väärikalt pikaajaliste oskuste ja kogemustega õed, hooldajad, kokad, ettekandjad.
Rannapere Pansionaadis asub ka Viimsi Päevakeskus. Päevakeskuses töötab 14 huvialaringi ning mitmed klubid. Tegevusi juhendavad 12 erinevat õpetajat. Füüsise hoidmiseks ja arendamiseks on Päevakeskuses tervisevõimlemisrühmad, kus liikumisraskustega eakad saavad paljusid harjutusi kaasa teha toolil. Kord või kaks kuus tähistatakse erinevaid tähtpäevi koosviibimise ja kontserdiga. On laste etendusi, isetegevuslaste kontserte ning sageli annavad kontserte ka professionaalsed muusikud. Lisaks eeltoodule tegutseb samas majas Viimsi Pensionäride Ühendus ja Viimsi Raamatukogu.
Aadress: Kesk tee 1, Haabneeme, 74001, Viimsi vald, Harjumaa
Telefon: 606 4080, 511 4557
E-post: paevakeskus@rannapere.ee
Avatud: E-N 10.00-17.00, R 10.00-15.00
Koduleht: http://www.viimsipaevakeskus.ee
Randvere Päevakeskus
Aadress: Kibuvitsa tee 1, Randvere, 74016 Viimsi vald, Harjumaa
Telefon: 606 4036
E-post: randvere.pk@mail.ee
Avatud: E-R 10.00-14.30
MTÜ Viimsi Pensionäride Ühendus
Aadress: Kaluri tee 5, Haabneeme, kabinet 233
Telefon: 682 5639
E-post: viimsiseeniorid@gmail.com
Avatud: T, K, N 11.00-13.00
Koduleht: https://viimsiseeniorid.ee